jkorsvik/nowiki_second_scrape_merged huggingface dataset:
Francis David Stephen Scott-Malden

Francis David Stephen Scott-Malden (født 26. desember 1919, død 1. mars 2000) var en britisk offiser og flyger. Han er kjent for sin innsats under andre verdenskrig.


== Andre verdenskrig ==

Under andre verdenskrig var han den første operasjonsgruppesjef (Wing Commander Flying) for North Weald Wing (senere kalt 132 (Norwegian) Wing), en jagerving bestående av blant andre de to norske skvadronene 331- og 332 skvadron. Han ble tildelt Krigskorset i 1942, innstilt av norske myndigheter for "med mot og omtanke å ha ledet norske flygeavdelinger under fellesoperasjoner mot fienden, og i høy grad bidradd til de resulter som norske flygere har oppnådd i kamp".
Scott-Malden fikk «vingen» i april 1940. I september 1941 ble han sjef for sin første skvadron, No. 54 Squadron RAF. I mars 1942 overtok han North Weald Wing, der de norske jagerskvadronene inngikk.


== Etter verdenskrigen ==
Scott-Malden var Air Vice-Marshal da han sluttet i Royal Air Force av helsegrunner i 1966. Han begynte da i det britiske transportministeriet, der han jobbet til han ble pensjonist i 1978.


== Utmerkelser ==
Scott-Malden ble høyt dekorert under andre verdenskrig. Han mottok det norske Krigskorset med sverd, de britiske Distinguished Service Order, Distinguished Flying Cross med barre, 1939–1945 Star med barre (Battle of Britain) og Air Crew Europe Star med barre. Han var i tillegg innehaver av Defence Medal, War Medal og Air Efficiency Award. Scott-Malden var også offiser av den nederlandske Oranje-Nassau-ordenen.


== Referanser ==
Piet Dankert

Pieter «Piet» Dankert (født 8. januar 1934 i Stiens ved Leeuwarden i Friesland i Nederland, død 21. juni 2003 i Perpignan i Frankrike) var en nederlandsk politiker, medlem av PvdA. Dankert var Europaparlamentets president fra 1982 til 1984. 


== Liv og virke ==


=== Bakgrunn ===
Dankert begynte å studere ved Universitetet i Amsterdam i juni 1951 og tok bachelorgrad i utdannelse i juli 1953.


=== Skoleverket ===
Dankert virket som lærer ved lyceet i Gorinchem fra februar 1960 til mai 1963. Så var han forsker ved Koos Vorrink-instituttet fra mai 1963 til august 1971 der han var dets direktør fra september 1965 til august 1971. Dankert var i arbeiderpartiets eksekutivstyre fra september 1965 til februar 1968. 


=== Politikken ===
Dankert gikk over fra skoleverket til politikken i 1968 og var medlem av Nederlands Tweede Kamer for Partij van de Arbeid til 1981. Han ble talsmann for Utenriks- og forsvarsdepartementet, og han talte varmt om en større integrasjon i den europeiske union. I 1979 gikk han over til Europaparlamentet, som han var president for i årene 1982 til 1984. Under regjeringen Kabinet-Lubbers III (1989–1994) var han statssekretær for europeiske saker. Etter denne perioden ble han medlem av Europaparlamentet igjen, frem til 1999.Dankert profilerte seg som budsjettspesialist og var medlem av Europarådets, NATOs og Den vesteuropeiske unionens parlamentariske sammenkomster. I sin siste periode som medlem av Europaparlamentet var en av fanesakene hans at Tyrkia skulle bli en del av EU.


=== Etter Europaparlamentet ===
Dankert hadde også en annen side, denne viste han i 1992 da han sammen med klovneparet «Bassie en Adriaan» spilte i serien «De geheimzinnige opdracht» (det hemmelighetsfulle oppdraget), også kjent som «Bassie og Adriaans reise gjennom Europa». I serien lot han, som statssekretær for europeiske saker, Bassie og Adriaan reise gjennom alle landene i EU for å lære barna mer om dem.


== Referanser ==


== Eksterne lenker ==
(en) Piet Dankert – kategori av bilder, video eller lyd på Commons 
(en) Piet Dankert på Internet Movie Database 
(en) Piet Dankert hos Europaparlamentet 
(en) Piet Dankert hos Europarådets parlamentarikerforsamling
Jan-Eirik Hanssen

Jan Eirik Hanssen (født 20. januar 1961) er redaktør i Avisa Nordland som utkommer i Bodø.
Han har tidligere vært nyhetsredaktør i Nordlands Framtid (hvor han var nyhetsredaktør), samt arbeidet i Nordlandsposten, Lofotposten og Nordlandsbanken.


== Referanser ==
Nevrorthidae

Nevrorthidae er en familie av nettvinger. Det er ingen norske arter.


== Utseende ==
Små (forvingen 6–10 mm), spinkle, mørke nettvinger. De voksne insektene ligner sterkt på svampfluer (Sisyridae), og familien ble lenge regnet til denne gruppen. De skiller seg fra svampefluene ved at vingene ikke er hårete, og ved at noen av tverr-årene ved vingens fremkant er gaffeldelte, dessuten ved en del anatomiske trekk ved hodet og kjønnsorganene.
Larvene er spoleformede med en smal, uttrukket forkropp (prothorax). Hodet er bredere enn denne, rektangulært, lengre enn bredt, med lange, sigdformede kjever som vanlig hos nettvingelarver. Antennene og palpene er lange og trådformede. Fasettøynene er redusert til noen få fasetter. Beina er middels lange. Både hodet og kroppen har spredte, lange, utstående børster, bakkroppsspissen har et par ekstra lange børster som går skrått bakover. I motsetning til svampeflue-larver mangler de utvendige gjeller.


== Liv og utvikling ==
Larvene lever i rasktrennende bekker, og de voksne finnes i vegetasjonen i nærheten av disse.
Det er mulig at noen av artene har larver som lever i fuktig løvstrø.


== Utbredelse ==
Familien forekommer i middelhavsområdet (tre arter i Sørøst-Europa), Øst-Asia (blant annet Japan) og Australia.


== Systematisk inndeling ==
Det er ingen norske arter.
Nevrorthidae blir gjerne plassert i en underorden for seg selv, Nevrorthiformia.

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Eumetabole insekter (Eumetabola, «insekter med forvandling»)
Holometabole insekter (Holometabola, «insekter med fullstendig forvandling»)
Overorden Neuropteroidea
Orden Nettvinger (Planipennia / Neuroptera)
Underorden Nevrorthiformia
Familien Nevrorthidae Zwick, 1967 (før stavet Neurorthidae)
Slekten Austroneurorthus Nakahara, 1958 – én art:
Austroneurorthus brunneipennis (Esben-Petersen, 1929) – Australia
Slekten Nevrorthus A. Costa, 1863 – i Europa:
Nevrorthus apatelios Aspöck, Aspöck & Holzel, 1977
Nevrorthus fallax (Rambur, 1842)
Nevrorthus iridipennis A. Costa, 1863
Slekten Nipponeurorthus
Slekten Rophalis – utdødd, kjent fra eocen


== Kilder ==
Australian Faunal Directory – Nevrorthidae
Tauber, C.A., Tauber, M.J. og Albuquerque, G.S. (2003) Neuroptera (Lacewings, Antlions). Side 785-798 i: Resh, V.H. og Cardé, R.T. (red): Encyclopedia of Insects. Academic Press. ISBN 0-12-586990-8


== Eksterne lenker ==
(en) Nevrorthidae i Encyclopedia of Life 
(en) Nevrorthidae i Global Biodiversity Information Facility 
(en) Nevrorthidae hos Fauna Europaea 
(en) Nevrorthidae hos Fossilworks 
(en) Nevrorthidae hos ITIS 
(en) Nevrorthidae hos NCBI 
(en) Kategori:Nevrorthidae – bilder, video eller lyd på Wikimedia Commons 
Nevrorthidae – detaljert informasjon på Wikispecies 
Tree of Life - Nettvingerer, (Planipennia/Neuroptera) engelskspråklig Med bilde.
Norsk Entomologisk forening
Arkeologiåret 1768

Arkeologiåret 1768 er en oversikt over blant annet utgravninger, fødte og avdøde personer med tilknytning til arkeologi i 1768.


== Utgravninger ==
Formelle utgravninger fortsetter i Pompeii.


== Fødsler ==
19. mars – Giuseppe Micali, italiensk historiker og arkeolog (død 1844)
5. oktober – Gian Secondo de Canis, italiensk advokat, historiker og numismatiker (død 1830)


== Dødsfall ==
8. juni – Johann Joachim Winckelmann, tysk arkeolog og kunsthistoriker (født 1717)


== Referanser ==
Edwin Pinilla Gustoff

Edwin Pinilla Gustoff (født 25. mai 1974) er en norsk musiker.
Han er vokalist i det norske rockebandet The Carburetors, med artistnavnet Eddie Guz. Han har tidligere sunget i heavy metal-bandet Chrome Division. 


== Diskografi ==
The Carburetors: Loud Enough To Raise The Dead –  (CD, 2006, FaceFront)
The Carburetors: Pain Is Temporary, Glory Is Forever (CD, 2004, FaceFront)


== Eksterne lenker ==
(en) Edwin Pinilla Gustoff på Internet Movie Database
Gunnar Lund Wang

Per Gunnar Lund Vang, også skrevet Gunnar Lund Wang (født 4. september 1967 fra Braskereidfoss), er en norsk bassist. Han er kjent uner artistnavnet King O'Men og spiller i hardrockbandet The Carburetors. Per Gunnar Lund Vang er fra Braskereidfoss, kjent som Fæssa blant innfødte.The Carburetors deltok i Melodi Grand Prix 2012 med låten «Don't Touch the Flame», hvor musikken var skrevet av Stian Krogh og Christopher Linddahl, og teksten av Christopher Lindahl og Per Gunnar Lund Vang.


== Diskografi ==
The Carburetors: Loud Enough To Raise The Dead –  (CD, 2006, FaceFront)
The Carburetors: Pain Is Temporary, Glory Is Forever (CD, 2004, FaceFront)


== Referanser ==
Stian Krogh

Stian Krogh, (født 29. juli 1972) er en norsk gitarist og vokalist. Han spiller for tiden i rockebandet PAIN CITY (2016- )
Har tidligere spilt i The Carburetors (2001-2016)


== Diskografi ==
PAIN CITY - Rock And Roll Hearts - 2020, Massacre Records
PAIN CITY - Keep It Real - 2019, Pain City Records
PAIN CITY - When Life Gets You - 2018, Pain City Records
The Carburetors: Laughing In The Face Of Death - 2015
The Carburetors: Rock And Roll Forever - 2008
The Carburetos: Live: Wild At Heart - 2007
The Carburetors: Loud Enough To Raise The Dead –  (CD, 2006, FaceFront)
The Carburetors: Pain Is Temporary, Glory Is Forever (CD, 2004, FaceFront)
Arkeologiåret 1717

Arkeologiåret 1717 er en oversikt over blant annet utgravninger, fødte og avdøde personer med tilknytning til arkeologi i 1717.


== Utgravninger ==
Formelle utgravninger fortsetter i Pompeii.


== Publiseringer ==
Michele Mercatis Metallotheca blir publisert, 124 år etter hans død.


== Fødsler ==
8. september - Vitaliano Donati, italiensk lege, arkeolog og botaniker (død 1762)
9. desember – Johann Joachim Winckelmann, tysk arkeolog og kunsthistoriker (død 1768)
Robert Wood, britisk reisende, klassisk akademiker, antikvar, embedsmann og politiker (død 1771)


== Dødsfall ==
16. januar – Elias Brenner, finsksvensk kunstner, numismatiker, arkeolog (født 1647)
2. februar – Peter Dijkman, svensk fortidsforsker (runeforsker) og häradshövding (født 1647)
25. februar – Filippo della Torre, italiensk katolsk biskop, antikvar og numismatiker (født 1657)
19. september – Marco Battista Battaglini, italiensk katolsk biskop og antikvar (født 1645)
12. desember – Johann Carl Schott, tysk antikvar, numismatiker, bibliotekar og representant for en tidlig form av arkeologisk kunsthistorie (født 1672)


== Referanser ==
Concertación de Partidos por la Democracia

Koalisjonen for demokrati (sp: Concertación de Partidos por la Democracia) er en sentrum-venstre-allianse av politiske partier i Chile. Koalisjonen benevnes ofte bare Concertación. Koalisjonen for demokrati består av partier som ideologisk spenner fra kristendemokrater, over sosialdemokrater til sosialister. Koalisjonen for demokrati ble etablert i 1988 etter at Augusto Pinochets regime tillot politiske partier. Partiene i koalisjonen var alle motstandere av Pinochets styre. 
Etter overgangen til demokrati i Chile i 1990 har partiene som inngår i koalisjonen dominert chilensk politikk og koalisjonens kandidater har vunnet hvert presidentvalg siden. Ved presidentvalget i 2009–2010 stilte koalisjonen til valg med Eduardo Frei Ruiz-Tagle som presidentkandidat. Han var Chiles president fra 1994 til 2000.
De viktigste partiene i koalisjonen er: 

Partido Demócrata Cristiano de Chile
Partido por la Democracia
Partido Socialista de Chile
Partido Radical Socialdemócrata


== Eksterne lenker ==
Offisielt nettsted 
(en) Concertación (Chile) – kategori av bilder, video eller lyd på Commons
Pain Is Temporary, Glory Is Forever

Pain Is Temporary, Glory Is Forever er debutalbumet til det norske rockebandet The Carburetors. Det ble utgitt i 2004.


== Sporliste ==
«Intro»
«Burning Rubber»
«Allright, Allright»
«Highway of Rock 'N' Roll»
«God Damn (Its's Good to Be Right)»
«Fire It Up»
«Goin' Down»
«Presidents»
«Frontpage Babe»
«She's Got the Touch»
«Get in Line»
«All Alone»
«Burnout»
«Fast Forward Rock 'N' Roll»


== Kilder ==

(en) Pain Is Temporary, Glory Is Forever på Discogs
Alianza por Chile

Alianza por Chile eller kort bare La Alianza (norsk: Alliansen for Chile eller bare Alliansen) er en sentrum-høyre-koalisjon av politiske partier i Chile. De viktigste partiene i alliansen er Renovación Nacional (Nasjonal fornyelse)  og Unión Democrática Independiente (Den uavhengige demokratiske union). Alliansen ble grunnlagt i 1989 etter at Augusto Pinochets regime tillot politiske partier. Den har eksistert under skiftende navn: Democracia y Progreso (1989–1992), Participación y Progreso (1992–1993), Unión por el Progreso (1993–1996) og Unión por Chile (1996–2000).
Etter overgangen til demokrati i Chile i 1990 har sentrum-venstre-koalisjonen Concertación de Partidos por la Democracia dominert landets politikk og Alianza por Chile har vært i opposisjon. Ved presidentvalget i 2009–2010 stiller alliansen til valg under navnet Coalición por el Cambio (Koalisjon for forandring) og har Sebastián Piñera som presidentkandidat.
Modern Day Delilah

«Modern Day Delilah» er en sang fra det amerikanske hard rockbandet Kiss.
Sangen ble utgitt på musikkalbumet Sonic Boom fra 2009, og var den første singel fra albumet, og var med det bandets første singelutgivelse siden 1998. «Modern Day Delilah» er skrevet av vokalisten Paul Stanley, og varer i 3 minutter og 36 sekunder.
Eilif Amundsen

Eilif Kahrs Amundsen (født 20. januar 1930 i Bergen, død 1. november 2007) var en norsk maler. Han ble utdannet ved Kunstakademiet i Oslo i 1950-årene, og debuterte i Unge Kunstneres Samfund i 1960. Amundsens kunst er kjennetegnet av stillebener og enkle natur- og aktstudier, hvor lyse gråtoner og oljefargens stofflighet og materielle egenskaper tilsammen danner sterke maleriske kvaliteter.


== Referanser ==


== Eksterne lenker ==
Amundsen på Kunstnerforbundet
Renovación Nacional

Renovación Nacional (norsk: Nasjonal fornyelse) er et liberalt-konservativt politisk parti i Chile. Partiet ble grunnlagt i 1987 og inngår i sentrum-høyre-koalisjonen Alianza por Chile (norsk: Alliansen for Chile).
Partiet har sitt utgangspunkt i en samling av politiske partier, dannet av folk som sto Augusto Pinochet styre nær, men som på slutten av 1980-tallet var uenige i retningen for den politiske utviklingen i Chile. De sterkeste tilhengerne av Pinochet gikk videre i partiet Unión Demócrata Independiente, mens andre, som var tilhengere av frie valg, og også en del som foretrakk en annen presidentkandidat, dominerte Renovación Nacional.
Renovación Nacional har i valg til nasjonalforsamlingen fått mellom 14 og 18 prosent av stemmene. Ved presidentvalget i 2009–2010 stiller sentrum-høyre-koalisjonen Alianza por Chile til valg under navnet Coalición por el Cambio (Koalisjon for forandring) og har Renovación Nacionals leder Sebastián Piñera som presidentkandidat.


== Eksterne lenker ==
Offisielt nettsted 
(en) Renovación Nacional – kategori av bilder, video eller lyd på Commons
Ingvill Merete Stedøy-Johansen

Ingvill Merete Stedøy (født 1957) er en norsk matematiker og lærebokforfatter.Stedøy var i perioden 2002-2009 faglig leder for Nasjonalt senter for matematikk i opplæringen.  Hun var matematikklærer i dokumentarserien Klasse 10 B våren 2009. Stedøy har doktorgrad i algebra fra Den allmenvitenskapelige høgskolen (AVH), Universitetet i Trondheim og jobbet ved Institutt for Matematiske fag ved NTNU i flere år under navnet Ingvill Holden.)


== Referanser ==
Angus McLaren

Angus McLaren (født 3. november 1988 i Leongatha i Victoria) er en australsk skuespiller. Han er best kjent for H2O: Just Add Water. 
Angus McLaren har også hatt en rolle i The Amanda Show i en episode der han var Zane Beber, den nye skole gutten.


== Tidligere karriere ==
Angus McLaren gikk på University of Victoria der han studerte musikk, dans og drama i tre år.


== Filmografi ==
2000–2002: Something In The Air... Jason Cassidy
2002: Shuang Tong... St. Louis drapsoffer
2002: Worst Best Friends... Eddie
2002–2003: Neighbours... Jamie Clarke
2003: The Saddle Club... Darcy
2003: CrashBurn... Ben – 15 år gammel
2004: Fergus McPhail... Bob
2004: Silversun... Degenhardt Bell
2005: Last Man Standing... Brendan Delaney
2003–2005: Blue Heelers... Max Harrison / Brendan Delaney
2006: Court of Lonely Royals... Ukjent
2006–2009: H2O: Just Add Water... Lewis McCartney
2008: All Saints Fjernsynsserie... Angus Wilson
2008-Present: Packed To The Rafters... Nathan Rafter,
2018: Hotel Mumbai... Eddie.


== Eksterne lenker ==
(en) Angus McLaren på Internet Movie Database 
(fr) Angus McLaren på Allociné 
(en) Angus McLaren hos Rotten Tomatoes 
(en) Angus McLaren hos The Movie Database
Sluk

Sluk kan referere til:

Sluk (fiskeredskap), et kunstig fiskeagn som i hovedsak blir fisket ved hjelp av stang og snelle, eller trukket etter en båt.
Avgrunn
Sluk (avløpssystemer), den synlige delen av et avløp i et større vannavtakssystem.
Sluk (avløpssystemer)

Et sluk er den synlige delen av et avløp i et større vannavtakssystem. Sluket er ofte i metall, med en sil som skal hindre innhold som kan tette opp rørene videre.
Sluk brukes til å fjerne overflatevann fra gater og plasser og noen steder fra plenanlegg og beplantninger. Disse skal etter forskriftene lede overflatevann til egne renseanlegg eller felles kloakkanlegg før vannet slippes ut igjen.
Sluk finnes for å ta mot og fjerne vann fra gulvnivå i våtrom, for eksempel i dusj.  Det er viktig at det er tilstrekkelig fall mot sluket (gulvet i våtrom heller riktig vei) slik at vannet ledes bort.
Sluket er koblet til bygningens avløpssystem via en vannlås som forhindrer at lukt kommer opp fra avløpssystemet.  Dersom sluket tørker ut vil gasser fra avløpssystemet kunne trenge opp.  Slik uttørking kan forebygges ved at vannlåsen tilsettes vegetabilsk olje eller frostvæske.
Travis

«Travis» har flere betydninger.Travis er en rockegruppe fra Glasgow, Skottland, som består av Fran Healy, Dougie Payne, Andy Dunlop og Neil Primrose. Med fire album, fra Good Feeling i 1997, oppnådde Travis suksess både hos publikum og hos kritikerne. Travis har et godt rykte som et konsertband. Deres stil er preget av en jordnær musikk som er lett å like. Et lenge ventet femte album, deres første siden 12 Memories i 2003, produsert av Nigel Godrich ble lansert i mai 2007.
Travis utga i 2008 EP-platen «J. Smith» på egen label, Red Telephone Box. Albumet «Ode to J. Smith» ble utgitt på samme label i september 2008.


== Medlemmer ==
Fran Healy – vokalist og gitar
Andy Dunlop – gitar
Dougie Payne – bass
Neil Primrose – trommer


== Diskografi ==


=== Studioalbum ===
Good Feeling, 1997
The Man Who, 1999
The Invisible Band, 2001
12 Memories, 2003
The Boy With No Name, 2007
Ode to J. Smith (Red Telephone Box, 2008)
Where You Stand (Red Telephone Box/Kobalt, 2013)
Everything at Once (Red Telephone Box, 2016)


=== DVD ===
More Than Us – Live opptak fra Glasgow, 2002
Travis At The Palace – Live opptak fra Alexandra Palace, London, 2003
Singles – musikkvideoer og annet, 2004


== Eksterne lenker ==
(en) Offisielt nettsted 
(en) Travis (band) – kategori av bilder, video eller lyd på Commons 
(en) Travis – galleri av bilder, video eller lyd på Commons 
(en) Travis på Internet Movie Database 
(en) Travis på Apple Music 
(en) Travis på Discogs 
(en) Travis på MusicBrainz 
(en) Travis på SoundCloud 
(en) Travis på Spotify 
(en) Travis på Songkick 
(en) Travis på Last.fm 
(en) Travis på Genius — sangtekster 
(en) Travis på AllMusic 
Travis på Twitter 
Travis på Facebook 
Travis på Instagram 
Travis på YouTube 
Travis på Myspace 
Travis.ography (med lydspor)
Travis-nyheter
Jäppilä

Jäppilä er en tidligere kommune i landskapet Södra Savolax i Finland. Kommunen hadde 1 603 innbyggere i 2002. Jäppilä var en finskspråklig kommune.
Den 1. januar 2004 ble kommunene Jäppilä, Virtasalmi og Pieksämäki landkommune slått sammen til den nye kommunen Pieksänmaa. Den nye kommunen bestod i bare tre år. Den 1. januar 2007 ble Pieksänmaa innlemmet i byen Pieksämäki.


== Eksterne lenker ==
Artikkelen har ingen egenskaper for offisielle lenker i Wikidata
Virtasalmi

Virtasalmi er en tidligere kommune i landskapet Södra Savolax i Finland. Kommunen hadde 1 158 innbyggere i 2002. Virtasalmi var en finskspråklig kommune.
Den 1. januar 2004 ble kommunene Jäppilä, Virtasalmi og Pieksämäki landkommune slått sammen til den nye kommunen Pieksänmaa. Den nye kommunen bestod i bare tre år. Den 1. januar 2007 ble Pieksänmaa innlemmet i byen Pieksämäki.
Pieksämäki landkommune

Pieksämäki landkommune (svensk: Pieksämäki landskommun, finsk: Pieksämäen maalaiskunta) er en tidligere kommune i landskapet Södra Savolax i Finland. Kommunen hadde 6 118 innbyggere i 2002. Pieksämäki landkommune var en finskspråklig kommune.
Den 1. januar 2004 ble kommunene Jäppilä, Virtasalmi og Pieksämäki landkommune slått sammen til den nye kommunen Pieksänmaa. Den nye kommunen bestod i bare tre år. Den 1. januar 2007 ble Pieksänmaa innlemmet i byen Pieksämäki.


== Eksterne lenker ==
Artikkelen har ingen egenskaper for offisielle lenker i Wikidata
Hitachinaka kraftverk

Hitachinaka kraftverk er et varmekraftverk i Japan, og ligger ved kysten i Ibaraki-prefekturet, nordøst for Tokyo-området.. Installert produksjonseffekt er 1000 MW, fordelt på 1 blokk. Operatør er Tokyo Electric Power Co., Inc. (TEPCO).
Anlegget ble utbygd omkring årene 2000–2003. Brenselkilden er kull og subsidiært råolje, men normalt kommer all kraftproduksjon fra kullfyring. Rensesyskemet er delvis kalksteinbasert og gir gips som sluttprodukt. Teknologien er levert av Hitachi.


== Eksterne lenker ==
IndustCards – «Coal-Fired Plants in Japan»
Tepco Thermal Stations, besøkt 10. februar 2010.
Ishikawa kraftverk

Ishikawa kraftverk er et varmekraftverk i Japan, og ligger på Okinawa-øya. Installert produksjonseffekt er 562 MW, fordelt på 4 blokker. Operatør er Okinawa Electric Power Co., Inc.
Anlegget ble utbygd omkring årene 1972–1986. Brenselkilden er kull og råolje. Teknologien er levert av Kawasaki.


== Eksterne lenker ==
IndustCards – «Coal-Fired Plants in Japan»
Kashima kraftverk

Kashima kraftverk er et varmekraftverk i Japan, og ligger i Ibaraki-regionen. Installert produksjonseffekt er 507 MW, fordelt på 1 blokk. Operatør er Sumitomo Metal Industries Ltd.
Anlegget ble utbygd omkring årene 1972–2007. Brenselkilden er kull. Teknologien er levert av Toshiba.


== Eksterne lenker ==
IndustCards – «Coal-Fired Plants in Japan»
Kin kraftverk

Kin kraftverk er et varmekraftverk i Japan, og ligger på Okinawa. Installert produksjonseffekt er 440 MW, fordelt på 2 blokker. Operatør er Okinawa Electric Power Co Ltd.
Anlegget ble utbygd omkring årene 2000–2003. Brenselkilden er kull. Teknologien er levert av Hitachi.


== Eksterne lenker ==
IndustCards – «Coal-Fired Plants in Japan»
Umbra

Umbra er et latinsk uttrykk, og betyr «skygge». I flertall sier man umbrae eller umbræ. Man kan også omtale et objekt eller et tema som umbralsk, som betyr at det er totalt eller delvis ukjent/tildekket.

Uttrykkene umbra, penumbra og antumbra er navn på tre deler av skyggen laget av en lyskilde. For en lyskilde som kommer fra ét punkt, består skyggen av bare umbra.
Uttrykkene brukes som regel i sammenheng med himmellegemer.


== Umbra ==
Umbra (Latin for "skygge") er det mørkeste punktet i en skygge. I skyggen er ingen del av lyset fra den gitte lyskilden tilstede. I astronomi vil en som ser en solformørkelse fra umbraen, se en total formørkelse.


== Penumbra ==
Penumbra (fra det latinske ordet paenes "nesten" og umbra "skygge") er området hvor bare en del av lyskilden er dekket til. En som ser en solformørkelse fra penumbra vil oppleve en delvis formørkelse.


== Antumbra ==
Antumbra er når objektet som lager skygge er helt omsluttet av lyskilden. Dersom en som ser en solformøfkelse fra antumbra beveger seg nærmere lyskilden, vil størrelsen på objektet øke helt til det oppnår full umbra, eller total formørkelse. En som ser en slik solformørkelse opplever en annulær formørkelse.


== Referanser ==
Maizuru kraftverk

Maizuru kraftverk er et varmekraftverk i Japan, og ligger i Kyoto-distriktet. Installert produksjonseffekt er 900 MW, fordelt på 1 blokk. Operatør er Kansai Electric Power Co Ltd.
Anlegget ble utbygd omkring årene 2000–2003. Brenselkilden er kull. Teknologien er levert av bl.a Melco.


== Eksterne lenker ==
IndustCards – «Coal-Fired Plants in Japan»